


[image: ]Har du lyst å ta ferdighetsmerke i BRONSE ?


Vi har laget et opplegg hvor du kan få testet orienteringsferdighetene dine. 

Anbefalt minstealder for å ta bronsemerket er det året du fyller 9  år.

Ferdighetsprøven til bronsemerket vil foregå MANDAG 19. SEPTEMBER VED A-brua,  Frammøte kl 1800.  Denne kvelden løper du gjennom en løype med eller uten følge (”skygge”). Underveis vil du får spørsmål om karttegn, retninger, avstand og postbeskrivelse
( se øveark under).  Dette er ingen konkurranse, kun en trening/ øvelse der du får testet dine o-ferdigheter. 


Kravet til bronsemerket er:
· Kunne svare på endel spørsmål omtrent som det er listet opp nedenunder.
· Gjennomføre en enkel løype alene eller med voksen som skygge samme kveld.


ØVEARK
Her ser du hva du blir spurt om for å klare bronsemerket og dette kan
du trene på!!

KARTTEGN
· Du skal nevne minst 3 svarte, minst 2 brune, og minst 2 blå karttegn og kunne forklare hvordan de ser ut i terrenget.
· Du skal vite hva gult på kartet betyr og komme med et par eksempler på gule karttegn. Du skal også kunne forklare hvordan disse ser ut i terrenget. 
· Du skal vite hva grønt på kartet betyr og kunne forklare hvordan dette ser ut i terrenget.
· Fra en standplass får du se 5-6 postskjermer som er plassert på detaljer i terrenget ( for eksempel myr, stein , høydepunkt og stikryss) . Du skal fortelle hvilken detalj / karttegn hver av postene henger på . 


RETNINGER
· På en av postene skal du vise hvor nord og sør er på kartet.
· Den voksne tar fram et kompass, og du skal svare på hvilken retning den røde pila i kompasset peker mot.
· Du skal ved å se på kompasset peke ut retning sørover og nordover.
· Du skal vise hvordan du orienterer kartet (altså at du ved hjelp av kompassets nordpil holde kartet mot nord.)
· Du får se noen postskjermer i terrenget. Fra der du står skal du fortelle hvilken retning postene ligger (nord eller sør).

AVSTAND
Du skal bruke kartet ditt med den inntegnede løypa og fortelle ca. hvor langt det er mellom noen av postene. 
Eksempel:
Hvis du går fra post 1 til post 2 på dette kartet går du 100 meter i skogen. ( 1 cm på kartet = 100 meter i terrenget. 2 cm = 200 meter i terrenget)
· Mellom post 2 og post 3 er det 2 cm. Hvor langt må du gå i terrenget?
 
· Så skal du gjette på avstander ute i skogen. Det henger plakater på noen trær, og du får alternativer: Eks. “tror du det er 30, 50 eller 80 meter til den plakaten der borte?


POSTBESKRIVELSE
Du får se en postbeskrivelse og får noen spørsmål om hva ting betyr. Eks.

Nr. 	Postdetalj	 Kode
1	 Myr		55

Du blir spurt om hva en kode er, hvilken postdetalj 1. post har og lignende
spørsmål.


DETTE KLARER DU MED LITT INNSATS OG BRONSEMERKET BLIR DITT!

Ferdighetstesten til bronsemerket er fin trening for kartferdigheter uansett om du tar merket eller ikke. Vi vil gjennomføre prøve til bronsemerket også neste år .  Da får de som ønsker det også mulighet til å ta ferdighetsmerket i sølv og kanskje noen i gull.

Ring oss hvis du lurer på noe angående testen. 

[bookmark: _GoBack]Vi deler ut ferdighetsmerket på felles avslutning på stabburet hos Kari Hovin ( Ved Hovin kirke) med nattorientering i parken, mandag 26.september. Info om denne kvelden kommer.

